OpenLLM-France/wikimedia huggingface dataset:
# David Planell

David Planell (Madrid, 7 de desembre de 1967) és un guionista i director de cinema espanyol de dilatada experiència. En el món de la pantalla petita ha participat com a guionista en sèries de televisió com Hospital Central i El comisario.
Quant a la seva contribució com a director, a més de diversos curtmetratges (Carisma, Ponys, etc.), també ha dirigit el seu primer llargmetratge —La vergüenza, protagonitzat per Alberto San Juan i Natalia Mateo—, que ha estat guardonat en diversos certàmens. El seu curtmetratge Subir y bajar (2007) va ser utilitzat per la Fundación Mujeres en la seva campanya en contra de la violència contra les dones.
A més de la seva pròpia carrera com a autor, David Planell també participa habitualment com a professor en conferències i tallers en els quals transmet els seus coneixements en diferents museus, centres d'art, etc. En l'actualitat és professor de la Escuela de guion Pacífico Arxivat 2023-12-03 a Wayback Machine..

## Curtmetratges

* 2004 Carisma
* 2005 Ponys
* 2006 Banal
* 2007 Subir y bajar

## Llargmetratges
### Direcció

* 2008 La vergüenza

### Guionista

* 2006 Siete mesas de billar francés
* 2004 Héctor
* 2002 La guerrilla de la memoria
* 1994 Los hombres siempre mienten, coescrita amb Fernando León de Aranoa.

## Guionista de televisió

* Mir, Videomedia.
* Diario de una abuela de verano, Rodar y Rodar.
* Lobos, Videomedia.
* Hospital Central, Videomedia.
* El comisario, Bocaboca.
* Todos los hombres sois iguales, Bocaboca.
* La casa de los líos, Cartel.
* A las once en casa, Starline.

## Premis i reconeixements
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 2004 | Millor guió original | Héctor | Guanyador |
| 2009 | Millor guió original | La vergüenza | Guanyador |
* 2005 Carisma (nominació a Millor curtmetratge als Premis Goya 2005)
* 2009 La vergüenza (Millor pel·lícula en el Festival de Màlaga)

## Referències

* ↑ El guionista David Planell, convertido en director, rtve.es, 1 d'octubre de 2010
* ↑ «Medallas del CEC a la producción española de 2004». CEC. Arxivat de l'original el 2021-05-06. [Consulta: 21 abril 2018].
* ↑ «Medallas del CEC a la producción española de 2009». CEC. Arxivat de l'original el 2011-02-10. [Consulta: 21 abril 2018].
* ↑ Carisma al web dels Goya

## Enllaços externs

* Informació sobre l'autor a Hoy Cinema Arxivat 2012-02-21 a Wayback Machine.
# Sarià de Burmeister

El sarià de Burmeister, seriema de Burmeister o xunga (Chunga burmeisteri) és una espècie d'ocell de la família dels cariàmids (Cariamidae) que habita zones estepàries de l'est de Bolívia, el Paraguai i nord-oest de l'Argentina. És l'única espècie viva del gènere Chunga, al que també s'ha adscrit una espècie fòssil (Chunga incerta).

## Referències

* ↑ Seriema de Burmeister a CERCATERM Rev. 28/01/2012
* ↑ Xunga a Enciclopèdia Catalana Rev. 03/01/2014
* ↑ E. P. Tonni (1974). Un Nuevo Carámido (Aves. Gruiformes) del Plioceno Superior de la provincia de Buenos Aires. Ameghiniana. Volum 11. Nº 4 (366-372)
# Johnny Moore

John Brian "Johnny" Moore (Altoona, Pennsilvània; 3 de març de 1958) és un exjugador de bàsquet nord-americà que va jugar 9 temporades a l'NBA, a més de fer-ho en la Lliga ACB, a Mèxic i en la CBA. Amb 1,85 metres d'alçada, ho feia en la posició de base.

## Trajectòria esportiva
### Universitat

Va jugar durant quatre temporades amb els Texas Longhorns de la Universitat de Texas a Austin, en els quals va fer una mitjana de 13,2 punts i 4,0 rebots per partit. Va guanyar el NIT el 1978, i va ser triat en els seus dues últimes temporades en el millor quintet de la Southwest Conference.

### Professional

Cap al final de la seva carrera, li va ser diagnosticada coccidiodomicosi, una infecció que pot provocar la meningitis. Es va recuperar sense problemes, tornant a jugar amb els Spurs, encara que de manera breu. En 520 partits en la seva carrera, va fer una mitjana de 9.4 punts, 7.4 assistències, 3.0 rebots i 1.96 robatoris de pilota per partit, tenint un percentatge en tirs de camp de 46 %. Actualment és el 15è jugador que més assistències ha repartit en la història de l'NBA.
Després de la seva retirada de les pistes, els Spurs van retirar el seu dorsal 00.

## Referències

* ↑ bcfs.net ABOUT JOHNNY MOORE, consultat del febrer de 2011

## Enllaços externs

* Estadístiques de Johnny Moore a Basketball-Reference.com
# Vilanoves

Vilanoves és una partida rural constituïda per camps de conreu de secà del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Rivert.
Està situat a l'est-sud-est de Rivert, a migdia i a prop de la Masia de Vilanova. És a l'extrem sud-est de la Serra del Cavall, al sud-oest de l'Obaga de Vilanova, al sud-est de los Solans, a l'esquerra del barranc de l'Espluga de Paradís. A la part oriental de la partida hi ha la Borda de Fèlix i a la meridional, la del Caser.

## Enllaços externs

* Institut Cartogràfic de Catalunya; cal fer dos passos d'aproximació
# Šútovo

Šútovo és un poble i municipi d'Eslovàquia que es troba a la regió de Žilina, al centre-nord del país. El 2017 tenia 507 habitants.
# Trofeu Almar

El Trofeu Almar (oficialment Coppa dei Laghi-Trofeo Almar) és una competició ciclista d'un dia que es disputa al costat del llac Maggiore a la província de Varese (Itàlia). Està reservada a ciclistes menors de 23 anys, i forma part de la Copa de les Nacions UCI sub-23.

## Palmarès

| Any | Vencedor | Segon | Tercer |
| 2015 | Gianni Moscon | Mihkel Räim | Lennard Hofstede |
| 2016 | Alexandr Kulikovskiy | Dorian Godon | Riccardo Minali |
| 2017 | Simone Belivacqua | Alessandro Covi | Aleksandr Vlàssov |
| 2018 | Edoardo Affini | Alberto Dainese | Michele Corradini |
| 2019 | Alessandro Covi | Samuele Zambelli | Martin Marcellusi |

## Referències

* ↑ «Palmarès del Trofeu Almar a siteducyclisme.net».
* ↑ «Palmarès del Trofeu Almar a cqranking.com».

## Enllaços externs

* Pàgina oficial Arxivat 2015-09-14 a Wayback Machine.
* Palmarès a sitiodeciclismo.net
* Palmarès a cqranking.com
* Palmarès a cyclebase.nl
# Ariadna

Ariadna (grec antic: Ἀριάδνη; grec modern: Αριάδνη) va ser, en la mitologia grega, la filla del rei de Creta Minos i de Pasífae.

## Etimologia

El nom es compon de la partícula augmentativa ἀρι- i l'adjectiu ἀδνός, que, segons una glossa d'Esiqui, seria un mot cretenc sinònim del grec ἁγνός, 'sacre, pur'; el ginecònim significaria, doncs, 'la santíssima, la molt sacra'.

## Mitologia

Ariadna era filla de Minos i Pasífae i, per tant, princesa de Creta. El rei Minos va sotmetre Atenes després que un fill seu, Androgeu, hi hagués mort assassinat. Va obligar els atenencs a enviar-li a Creta cada nou anys un grup de catorze joves -set nois i set noies-, que serien sacrificats al Minotaure. Un cop, en una d'aquestes trameses de nois, hi anà, voluntàriament, el príncep Teseu, fill d'Egeu, rei d'Atenes. Teseu, un cop arribat a Creta, va enlluernar Ariadna, que se'n va enamorar. Assessorada per Dèdal, li va donar una espasa màgica, amb la qual podria matar el minotaure i un fil de llana que no es podia trencar, que l'ajudaria a trobar el camí de sortida del laberint. Després de sortir del laberint, Teseu es va endur amb ell la princesa Ariadna, però la va abandonar a l'illa de Naxos, segons algunes versions per ordre del déu Dionís, el qual la volia per a ell. Amb aquest déu, Ariadna va tenir sis fills: Enopió (grec antic: Οἰνοπίων -ωνος), Estàfil (grec antic: Στάφυλος -ου), Peparet (grec antic: Πεπάρηϑος -ου), Toes o Toant (grec antic: Θόας -αντος), Eurimedont (grec antic: Εὐρυμέδων -οντος) i Fliant (grec antic: Φλείας -αντος). Ariadna, malgrat tot, va continuar enamorada de Teseu fins a la seva mort. Dionís la va rescatar de l'Hades perquè continués per sempre més al seu costat, i la convertí en la constel·lació Corona Boreal. També diuen que un déu li va fer una corona d'estrelles com a donació de gratitud.
Diverses tradicions expliquen l'abandonament i mort d'Ariadna de maneres diferents:
* Ariadna hauria mort a mans d'Àrtemis, per ordre de Dionís.
* Una tradició diu que una tempesta es va endur el vaixell a l'illa de Xipre on, embarassada, hauria desembarcat; un cop de vent es va endur el vaixell altra vegada a la mar i les dones de l'illa la van cuidar fins al part, en el qual va morir. Teseu hauria tornat a l'illa i hi hauria instituït un ritual en el seu honor.
* Segons altres tradicions, no seria Dionís qui va ordenar a Teseu abandonar Ariadna, sinó que hauria estat Atena o bé Hermes.

## Referències

* ↑ «Ariadne» (en anglès). theoi.com. [Consulta: 18∕9∕2011].
* ↑ Armstrong, Rebecca. Cretan women: Pasiphae, Ariadne, and Phaedra in Latin poetry (en anglès). Oxford University Press, 2006, p.312. ISBN 0199284032.
* ↑ Grimal, Pierre. Diccionario de Mitología Griega y Romana. Buenos Aires: Paidós, 1981, p. 51. ISBN 84-7509-053-2.
* 1 2 Grimal, Pierre. Diccionario de Mitología Griega y Romana. Buenos Aires: Paidós, 1981, p. 508. ISBN 84-7509-053-2.

## Enllaços externs

* «Ariadna». Gran Enciclopèdia Catalana. Barcelona: Grup Enciclopèdia Catalana.
# Mòdul d'accés condicionat

Mòdul d'accés condicionat, de l'anglès Conditional Access Module (abreujat CAM) és un dispositiu electrònic dins un aparell de televisió digital o aparell accessori de la televisió, per facilitar l'accés a continguts de pagament, prèviament xifrats mitjançant un Sistema d'Accés Condicionat, condicionat al pagament, és clar. El CAM rep de l'aparell amfitrió un senyal xifrat i produeix com a sortida el senyal desxifrat. Els mòduls CAM incorporen descodificadors per a uns formats de xifratge específics

## Adaptador CAM

Malgrat que pot venir soldat a l'aparell amfitrió, el format més recent és el d'un adaptador endollable en un encaix extern variant del PCMCIA anomenat Common Interface i es mostra en els aparells per les sigles CI. L'adaptador incorpora un lector de targetes amb xip, mal anomenades intel·ligents (smart cards), d'abonament al proveïdor dels continguts que interessa desxifrar.

## Vegeu també

* Targeta intel·ligent
* Comparació de targetes de memòria
* Control d'accés
* Lector de targetes

## Referències

* ↑ Diversos adaptadors CAM i formats de xifratge coberts Arxivat 2009-08-11 a Wayback Machine. (anglès)
* ↑ Com funcionen els mòduls CAM Arxivat 2009-09-01 a Wayback Machine. (castellà)

## Enllaços externs

* Sistemas de acceso condicional Univ. Las Palmas de G.C. (castellà)
* Todo sobre la CAM de GolTV (castellà)
# Crèdit

Un crèdit en dret i economia és generalment un recurs per l'empresa o els particulars. El sentit etimològic de crèdit és el participi passat del llatí credere, creure, per significar la confiança que s'acorda amb un altre.

## En finances

El crèdit engloba les diverses activitats de prestar diners, que adopten la forma de contractes de préstecs bancaris o d'ajornaments de pagament d'un proveïdor a un client.
El crèdit és generalment portador d'un interès financer que ha de pagar el deutor (beneficiari del crèdit) al creditor (o prestador).

### L'acord de crèdit

L'acord de crèdit és una activitat que reposa sobre la confiança del prestador amb el deutor de qui s'espera el reemborssament del crèdit. De manera general com més confiança tingui el prestador amb el deutos més gran serà la suma que està disposat a prestar-li amb un interès feble i a la inversa.
Es fan servir mètodes automatitzats d'avaluació de risc-client (en anglès credit scoring) que consiteixen en atribuir una xifra a la capacitat de reemborssar uns percentatges donats a partir de certes informacions (renda, endeutament, etc.).

### Crèdit i interès

Es justifica pagar interès per tres arguments:
* El risc del prestador.
* La inflació.
* La remuneració de l'activitat bancària.

### Categories

* a curt termini (d'un dia a dos anys),
* a mitjà termini (de 2 a 7 anys),
* i a llarg termini (més enllà).
Aquesta classificació no és rigorosa i varia entre els bancs.
Es distingeix generalment :
* El préstec, una suma determinada a reemborssar en cert temps determinat,
* El crèdit permanent o el crèdit de caixa corresponent al dret de demanar diners a voluntat al banc limitat per la durada i el montant.

## Crèdit potencial

És el crèdit màxim que pot concedir la banca ordinària de crèdit. Es calcula sobre la base de la reserva obligatòria legal dipositada als bancs. El crèdit potencial tindrà sempre un valor major o igual al crèdit efectiu concedit per la banca.
L'obertura de crèdit en compte corrent genera un dipòsit al compte del client. Aquest dipòsit secundari (també anomenat derivat) és diferent del primari en el qual el diner dipositat prové de l'exterior de la banca, d'un altre agent econòmic.

## Aspectes culturals

El crèdit amb usura està proscrit per l'islam

## Vegeu també

Teoria del crèdit (monetari)

## Notes

* ↑ «Avertissement : risques liés au crédit : Conseils : Crédit : Finances : Sympatico / MSN». Arxivat de l'original el 2009-02-17. [Consulta: 17 setembre 2010].
* ↑ «Islam Question and Answer - Utilisation des cartes de crédit (usurières) en cas de nécessité». Arxivat de l'original el 2007-05-05. [Consulta: 17 setembre 2010].

## Enllaços externs

* Enciclopedia del credito al consumo Arxivat 2010-03-09 a Wayback Machine.
Viccionari
# Sarkar

Un sarkar (urdú: سركار) és una unitat administrativa històrica emprada principalment als estats musulmans de l'Àsia meridional. Era una divisió territorial d'una Suba o província. Amb propòsits administratius, un sarkar encara es subdividia en unes divisions territorials anomenades Mahals o Parganes.

## Referències

* ↑ «Sarkar - Banglapedia» (en anglès). [Consulta: 27 juny 2018].
# Zombie Studios

Zombie Studios és una empresa desenvolupadora de videojocs situada a Seattle, EUA que crea videojocs de consola, ordinador, mòbil i jocs per la web. Va ser creat per Joanna Alexander i Mark Long el 1994, anteriorment del Sarnoff Research Center. Alexander i Long van fundar el Zombie després que ells acabessin un videojoc de realitat virtual per a consola a Hasbro de Sarnoff el 1993. Des de llavors, Zombie ha dissenyat i produït 18 videojocs originals de distribució mundial en algunes de les més bones plataformes consoleres (de la SEGA Genesis a ordinadors de 64b).

## Títols

* America's Army: Rise of a Soldier
* Shadow Ops: Red Mercury
* Delta Force: Task Force Dagger
* Ballistic: Ecks vs. Sever
* Rainbow Six: Covert Operations Essentials
* Super Bubble Pop
* Spec Ops: Platinum Collection
* Spearhead
* Bluewater Hunter
* Alcatraz: Prison Escape
* Atlantis The Lost Empire: Trial by Fire
* ZPC
* Zork: Nemesis
* Locus
* Ice & Fire
* Pitfall: The Mayan Adventure
* Future Force Company Commander
* Future Soldier Trainer (jocs Serious)
* Rogue Warrior: Black Razor

## Enllaços externs

* Lloc web oficial de Zombie Studios (anglès)
* Llista de títols (anglès)
# Old Tappan

Old Tappan és una població dels Estats Units a l'estat de Nova Jersey. Segons el cens del 2008 tenia 6.029 habitants.

## Demografia

Segons el cens del 2000, Old Tappan tenia 5.482 habitants, 1.778 habitatges, i 1.541 famílies. La densitat de població era de 655,3 habitants/km².
Dels 1.778 habitatges en un 42,6% hi vivien nens de menys de 18 anys, en un 77,7% hi vivien parelles casades, en un 6,7% dones solteres, i en un 13,3% no eren unitats familiars. En el 12,1% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,02 i el nombre mitjà de persones que vivien en cada família era de 3,28.
Per edats la població es repartia de la següent manera: un 27% tenia menys de 18 anys, un 5,9% entre 18 i 24, un 24,3% entre 25 i 44, un 28,3% de 45 a 60 i un 14,6% 65 anys o més.
L'edat mediana era de 41 anys. Per cada 100 dones de 18 o més anys hi havia 89 homes.
La renda mediana per habitatge era de 102.127 $ i la renda mediana per família de 106.772 $. Els homes tenien una renda mediana de 77.635 $ mentre que les dones 48.047 $. La renda per capita de la població era de 48.367 $. Aproximadament l'1% de les famílies i l'1,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Old Tappan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Old Tappan». American Fact Finder. Oficina del Cens dels Estats Units, 12-01-2010.
# Cultura del Cementeri H

La cultura del Cementeri H es concentrà a la part nord de la cultura de la vall de l'Indus i al voltant de l'actual zona de Panjab (a Pakistan) entre l'any 1900 i el 1300 aC.
Fou nomenada així després de trobar restes arqueològiques que es diferenciaven de la cultura de l'Indus al "cementeri de l'àrea H" (al jaciment arqueològic de la ciutat d'Harappa).
La cultura del Cementeri H forma part de la fase de Panjab, una de tres fases culturals de l'era de la tradició de la vall de l'Indus.

## Característiques

Les característiques que distingeixen a aquesta cultura són:
* L'ús de la cremació de les restes humanes (com es feia en l'època védica, segons els texts hinduistes). Els ossos cremats s'enterraven en urnes de ceràmica pintada. Això és totalment diferent a la cultura de la vall de l'Indus, en què els cossos s'enterraven complets en taüts de fusta. Aquests "soterraments complets en urnes" i els "enterraments de cendres i ossos" (postcremació) foren quasi contemporanis.
* Ceràmica d'argila rogenca pintada de negre, amb adorns d'antílops, paons, etc., del sol o d'estels, amb diversos tractaments de la superfície.
* Extensió d'establiments a la zona est.
* L'arròs esdevé un conreu principal.
* Ús continuat de la tova per a la construcció d'edificis.
Les restes humanes trobades en la cultura del Cementeri H també mostren clares afinitats biològiques amb la població anterior d'Harappa, i això fa pensar que en són els continuadors.
L'arqueòleg Kenoyer observà que aquesta cultura “pot reflectir solament un canvi en el focus de l'organització dels establiments pertanyents a la fase anterior d'Harappa i no la discontinuïtat cultural, el decaïment urbà, els invasors estrangers, o l'abandó del lloc, que s'ha suggerit en el passat” (Kenoyer, 1991:56).
Les restes d'aquesta cultura s'han datat entre els anys 1900 i el 1300 ae. Alguns escriptors creuen que aquesta cultura i la de Gandhara foren els dos nuclis dels inicis de la civilització vèdica en l'edat del ferro de l'Índia.

## Referències

* ↑ Kenoyer 1991a; Shaffer 1992
* ↑ Sarkar 1964
* ↑ Kenneth A. R. Kennedy (2000): God-apes and fossil men: palaeoanthropology of South Asia. Ann Arbor (Míchigan): University of Michigan Press, 2000.

## Enllaços externs

* Harappa.com.
* Pubweb.cc.u-tokai.ac.jp.

## Bibliografia

* Sarkar, Sasanka Sekhar (1964). Ancient Races of Baluchistan, Panjab, and Sind.
# Triplet del Lleó

El Triplet del Lleó (també conegut com el grup M66) és un petit grup de galàxies que es troba a una distància de prop de 35 milions d'anys llum a la constel·lació del Lleó. Aquest grup de galàxies està format per les galàxies espirals M65, M66, i la NGC 3628.

## Membres

La següent taula presenta un llistat de galàxies que han estat identificades com a membres del grup al catàleg de galàxies properes ‘’Nearby Galaxies Catalog’’, al ‘’Lyons Groups of Galaxies'’ (LGG)> , i la llista creada a partir del ‘’Nearby Optical Galaxy sample’’ de Giuricin i cols.
Membres del Triplet del Lleó :
| Name | Tipus | a.r. (J2000.0) | Dec. (J2000.0) | Redshift (km/s) | Magnitud aparent |
| M65 | SAB(rs)a | 11$^h$ 18$^m$ 56.0$^s$ | +13° 05′ 32″ | 807 ± 3 | 10.3 |
| M66 | SAB(s)b | 11$^h$ 20$^m$ 15.0$^s$ | +12° 59′ 30″ | 727 ± 3 | 9.7 |
| NGC 3628 | SAb pec | 11$^h$ 20$^m$ 17.0$^s$ | +13° 35′ 23″ | 843 ± 1 | 14.0 |
Algunes de les referències citades anteriorment indiquen que una o més galàxies properes també podrien ser membres del grup. NGC 3593 s'ha considerat algunes vegades com a part d'aquest grup.

## Grups propers

El grup M96 està situat al costat del Triplet del Lleó. These two groups may actually be separate parts of a much larger group, and some group identification algorithms actually identify the Leo Triplet at part of the M96 Group.

## Enllaços externs

* El Triplet del Lleó (grup M66) a SEDS (anglès)

## Referències

* ↑ «NASA/IPAC Extragalactic Database». [Consulta: 12 novembre 2014].
* 1 2 Afirmat a: Coordinates for objects requiring averaged positions. Autor: George Helou. Pàgina: 1. Data de publicació: 1989.
* ↑ R. B. Tully. Nearby Galaxies Catalog. Cambridge: Cambridge University Press, 1988. ISBN 0-521-35299-1.
* ↑ A. Garcia «General study of group membership. II - Determination of nearby groups». Astronomy and Astrophysics Supplement, 100, 1993, pàg. 47-90.
* 1 2 3 G. Giuricin, C. Marinoni, L. Ceriani, A. Pisani «Nearby Optical Galaxies: Selection of the Sample and Identification of Groups». Astrophysical Journal, 543, 2000, pàg. 178-194.
* 1 2 3 4 5 «NASA/IPAC Extragalactic Database». Results for various galaxies. [Consulta: 24 octubre 2006].
* 1 2 L. Ferrarese, H. C. Ford, J. Huchra, R. C. Kennicutt Jr., J. R. Mould, S. Sakai, W. L. Freedman, P. B. Stetson, B. F. Madore, B. K. Gibson, J. A. Graham, S. M. Hughes, G. D. Illingworth, D. D. Kelson, L. Macri, K. Sebo, N. A. Silbermann «A Database of Cepheid Distance Moduli and Tip of the Red Giant Branch, Globular Cluster Luminosity Function, Planetary Nebula Luminosity Function, and Surface Brightness Fluctuation Data Useful for Distance Determinations». Astrophysical Journal Supplement, 128, 2000, pàg. 431-459.
* ↑ P. Fouque, E. Gourgoulhon, P. Chamaraux, G. Paturel «Groups of galaxies within 80 Mpc. II - The catalogue of groups and group members». Astronomy and Astrophysics Supplement, 93, 1992, pàg. 211-233.
# Deep Thought (ordinador d'escacs)

Deep Thought fou un ordinador dissenyat per jugar als escacs.

## Història

Fou inicialment desenvolupat a la Carnegie Mellon University i posteriorment a IBM. Fou el segon de la línia d'ordinadors d'escacs desenvolupats per Feng-hsiung Hsu, que va començar amb ChipTest i va culminar amb Deep Blue. El 1989 Deep Thought va jugar un matx a dues partides contra el Campió del món d'escacs Garri Kaspàrov, el qual va ser fàcilment guanyat pel jugador humà, igualment com va passar en un matx per correspondència contra Michael Valvo.
El seu nom, Deep Thought, ve d'un ordinador de ficció que sortia a una sèrie de Douglas Adams, The Hitchhiker's Guide to the Galaxy. Els noms dels ordinadors d'escacs, han seguit des de llavors en la mateixa línia, amb Deep Blue, Deep Fritz, Deep Junior, etc.
Deep Thought va guanyar el North American Computer Chess Championship el 1988 i el Campionat del món d'escacs de computadores el 1989, i el seu Elo segons la USCF era de 2551. El 1994, Deep Thought 2 va guanyar el North American Computer Chess Championship per cinquè cop, amb Elo estimat de 2600 punts. Fou esponsoritzat per IBM. Alguns dels enginyers que varen dissenyar Deep Thought també van treballar en el disseny de Deep Thought 2. Els eus algoritmes eren bastant simples pel que fa a funcions avaluatives, però podia examinar mig bilió de posicions per jugada en partides de torneig, cosa que és suficient per assolir una profunditat de 10 o 11 moviments per endavant en posicions complexes.

## Vegeu també

* Escacs per ordinador

## Referències

* ↑ «History of deep blue». [Consulta: 18 febrer 2008].
* ↑ Jeschonnek, Volker. «Commentari sobre la victòria 2-0 de Michael Valvo contra Deep Thought» (en anglès). correspondencechess.com: Ralph Marconi's Chess Page. [Consulta: 3 octubre 2011].
* ↑ Deep Thought wins the $10,000 Fredkin Prize, Hans Berliner

## Bibliografia

* Hsu, Feng-hsiung. Behind Deep Blue: Building the Computer that Defeated the World Chess Champion. Princeton University Press, 2002. ISBN 0-691-09065-3.
* Newborn, Monty. Kasparov versus Deep Blue: Computer Chess Comes of Age. Springer, 1997. ISBN 0-387-94820-1.

## Enllaços externs

* Deep Thought a ChessGames.com (anglès)